《大松》
宋代·王令

十寻瘦干三冬绿，一亩浓阴六月清。
莫谓世材难见用，须知天意不徒生。
长蛟老蜃空中影，骤雨惊雷半夜声。
却笑五株乔岳下，肯将直节事秦嬴。

作者简介：王令（1032～1059）北宋诗人。初字钟美，后改字逢原。原籍元城（今河北大名）。 5岁丧父母，随其叔祖王乙居广陵（今江苏扬州）。长大后在天长、高邮等地以教学为生，有治国安民之志。王安石对其文章和为人皆甚推重。有《广陵先生文章》、《十七史蒙求》。